

Tvirtinu:

 LSOK nacionalinių programų direktorė

 Daiva Dabrilienė

 2022-09-15

**LIETUVOS SPECIALIOSIOS OLIMPIADOS 2022 M. RUDENS KROSO**

**NUOSTATAI**

1. **Tikslas ir uždaviniai**
* vykdyti žmonių su negalia socialinę integraciją per kūno kultūrą ir sportą;
* populiarinti lengvąją atletiką (krosą) neįgaliųjų vaikų, jaunuolių tarpe ir suaugusiųjų atletų tarpe;
* išsiaiškinti stipriausius sportininkus;
* skatinti moksleivius, pensionatų gyventojus reguliariai mankštintis, sportuoti, stiprinti sveikatą, pasirengti svarbiausioms varžyboms, garbingai atstovauti savo įstaigai.

**II. Varžybų vykdymas**

Varžybas vykdo Lietuvos Specialiosios Olimpiados komitetas, Kazlų Rūdos ,,Saulės“ mokykla ir Kazlų Rūdos savivaldybės sporto centras.

**III. Vieta ir laikas**

Varžybos vykdomos **2022 m. rugsėjo 28 d.** (trečiadienį) Kazlų Rūdos miesto parke, Daukanto g. 7a Kazlų Rūda LT69437. Varžybų pradžia **11.00 val**.

**IV. Dalyviai**

* Bėgime gali dalyvauti visi moksleiviai, specialiųjų mokyklų ir specialiųjų centrų auklėtiniai, pensionatų gyventojai ir kiti Lietuvos Specialiosios Olimpiados komiteto veiklos tikslus atitinkantys asmenys, pasitikrinę sveikatą, gavę gydytojo leidimą dalyvauti varžybose. Organizatoriai neatsako už varžybų metu patirtas traumas. Už nepilnamečių dalyvavimą ir sveikatą varžybų metu ir po jų, atsako delegavusi organizacija. Dalyviai bėgime dalyvauja laisva valia, savo noru ir prisiima visą su dalyvavimu kroso bėgime susijusią riziką (tame tarpe ir su įvairiais sveikatos sutrikimais ir pan.)

• Dalyviai turi laikytis varžybų taisyklių, sąžiningai rungtyniauti, nuotolį įveikti savo jėgomis ir nesinaudoti kitų pagalba.

* Specialiųjų mokyklų ir specialiųjų centrų auklėtiniai varžosi šiose amžiaus grupėse ir distancijose:

|  |  |  |
| --- | --- | --- |
| Vaikai  | 1-4 klasių mokiniai | 200 m mergaitės |
| 200 m berniukai |
| Vaikai | 5-6 klasių mokiniai | 500 m mergaitės |
| 500 m berniukai |
| Jaunučiai | 7-8 klasių mokiniai | 500 m mergaitės |
| 500 m berniukai |
| Jauniai | 9-10 klasė ir vyresni (iki 18 metų) | 500 m merginos |
| 1000 m vaikinai |
| Suaugę | 18 metų ir vyresni | 1000 m merginos1500 m vyrai |

Pensionatų atletai:

|  |  |
| --- | --- |
| Moterys | 450 m |
| Vyrai | Iki 35 metų | 450 m |
| Nuo 36 metų ir vyresni |

**V. Apdovanojimai**

Varžybų dalyviai apdovanojami medaliais.

**VI. Dalyvių priėmimo sąlygos**

Kelionės išlaidas apmoka LSOK pagal pateiktus kuro čekius, išskyrus transporto nuomą. Čekyje turi būti nurodomi LSOK rekvizitai.

Dalyviai bus maitinami.

**VI. Paraiškos**

Komandų vadovai teisėjui pateikia mokyklos (ar įstaigos, organizacijos) direktoriaus patvirtintą ir atsakingo už dalyvių sveikatą siunčiančioje organizacijoje vizuotą paraišką. Startuojantys individualiai gali pateikti galiojančią gydytojo pažymą.

**VII. Registracija**

Apie dalyvavimą varžybose būtina pranešti iki 2021 m. rugsėjo 23 dienos. Prašome pranešti šiuo elektroniniu paštu: daivadabriliene@gmail.com dalyvių vardus, pavardes ir kokioje distancijoje bei amžiaus grupėje dalyvaus. Kontaktiniai telefonai: Daiva Dabrilienė 8-616-21300.